CELEX: 62008CN0345
Language: el
Date: 2008-07-28 00:00:00
Title: Υπόθεση C-345/08: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Schwerin (Γερμανία) στις 28 Ιουλίου 2008 — Krzysztof Pesla κατά Justizministerium Mecklenburg-Vorpommern

11.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/9
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Schwerin (Γερμανία) στις 28 Ιουλίου 2008 — Krzysztof Pesla κατά Justizministerium Mecklenburg-Vorpommern
   (Υπόθεση C-345/08)
   (2008/C 260/15)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Schwerin
   Διάδικοι στην υπόθεση της κύριας δίκης
   
      Προσφεύγων: Krzysztof Pesla
   
      Καθού: Justizministerium Mecklenburg-Vorpommern
   Προδικαστικά ερωτήματα
   
               1)
            
            
               Συνάδει προς το άρθρο 39 ΕΚ το να αναγνωρίζεται η ισοτιμία κατά την έννοια του άρθρου 112a, παράγραφοι 1 και 2, του Deutsches Richtergesetz [γερμανικού κώδικα δικαστών] μόνο στην περίπτωση που από τα προσκομιζόμενα δικαιολογητικά συνάγεται ότι ο πολίτης που έχει την ιθαγένεια κράτους μέλους της ΕΕ διαθέτει τις γνώσεις και τα προσόντα που πρέπει να αποδείξει ότι έχει ο προσερχόμενος στις (γερμανικές νομικές) υποχρεωτικές εξετάσεις βάσει του άρθρου 5, παράγραφος 1, του Deutsches Richtergesetz;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: Επιτάσσει το άρθρο 39 ΕΚ όπως μοναδικό κριτήριο για τη σύμφωνη προς το κοινοτικό δίκαιο εξέταση της ισοτιμίας είναι το αν το πανεπιστημιακό πτυχίο που αποκτήθηκε στην ΕΕ από πολίτη κράτους μέλους της ΕΕ μαζί με τα λοιπά προσκομιζόμενα από αυτόν πιστοποιητικά θεωρητικής και πρακτικής εκπαιδεύσεως είναι συγκρίσιμα από απόψεως επιπέδου (σε σχέση με τις παρεχόμενες ουσιαστικές γνώσεις) και διάρκειας σπουδών προς τις γερμανικές πρώτες νομικές κρατικές εξετάσεις;
            
         
               3)
            
            
               Σε περίπτωση αρνητικής απαντήσεως και στο δεύτερο ερώτημα: Συνάδει προς το άρθρο 39 ΕΚ το να συναρτάται μεν η αναγνώριση της ισοτιμίας κατά την έννοια του άρθρου 112a, παράγραφοι 1 και 2, του Deutsches Richtergesetz, από απόψεως περιεχομένου, από την εξεταστέα ύλη των (γερμανικών νομικών) πρώτων κρατικών εξετάσεων, πλην όμως λόγω των επιτυχώς ολοκληρωθεισών νομικών σπουδών σε άλλο κράτος μέλος της Κοινότητας να τίθενται συναφώς «μειωμένες» κατά κάποιο τρόπο απαιτήσεις;